NOĆ KNJIGE U GRADSKOJ KNJIŽNICI KAŠTELA

Noć knjige održat će se u virtualnom obliku na Facebook stranici Gradske knjižnice Kaštela u petak, 23. travnja.

NOĆ KNJIGE U GKK – PROGRAM
SRETNA VAM NOĆ KNJIGE – KAZALIŠTE PRIJATELJ
Kazalište Prijatelj najavljuje Noć knjige u Gradskoj knjižnici Kaštela. Zašto Anja ne želi na spavanje? Što bi se dogodilo kad bi drveće hodalo? Je li tata Anji dohvatio mjesec? To i još mnogo više saznajte u najavi naših dragih prijatelja Anje Đurinović i Hrvoja Zalara, koji obožavaju knjige i čitanje, baš kao i mi. I sve je baš onako kao što su i oni rekli u kratkoj predstavi osmišljenoj za Noć knjige u GKK – “igra se nastavlja”, jer s knjigom u ruci nikad nije dosadno… pogotovo u Noći knjige.

10.00 – 10.10 KAŠTELANSKE ŠTORIJE 2021.
Virtualna izložba likovnih radova – natječaj Kaštelanske štorije 2021.
10.10 – 10.20 MUDROSTI U DJEČJIM KNJIGAMA
10.30 – 12.30 ČITAMO – PRIČAMO – CRTAMO : GKK I DJEČJI VRTIĆI U GODINI ČITANJA
Čitamo slikovnice, razgovaramo, crtamo, a nakon toga uživamo u virtualnoj izložbi. DV Žižula – Kaštel Stari, DV Mendula – Kaštel Kambelovac.
11.00 – 11.30 NERETVINE KNJIGE ZA KREATIVCE – NATJEČAJ
Posudite jednu od Neretvinih knjiga i budite kreativni. Svoje uratke fotografirajte i pošaljite nam ih na e-mail adresu knjiznicakastela@gmail.com do 29. travnja, a mi ćemo ih objaviti u Facebook galeriji na službenoj stranici i u grupi Kaštelanko – kaštelanski književni klub za djecu. Glasovanje će trajati do 5. svibnja u 19.00 sati, kad će prema broju oznaka „sviđa mi se“ biti proglašen pobjednički rad. Autor čiji uradak dobije najviše oznaka „sviđa mi se“ bit će nagrađen kreativnim priručnikom Naklade Neretva.

11.45 KNJIGA ZA DOBAR OSJEĆAJ
15.00 – 15.15 SHAKESPEARE I CERVANTES: DVA KNJIŽEVNA GENIJA I JEDAN DATUM SMRTI
Online predstavljanje španjolskog romanopisca i engleskog dramatičara na čiji se datum smrti obilježava Noć knjige.
15.15 – 15.30 JUDITA U HRVATSKOJ KNJIŽEVNOSTI
Online predstavljanje različitih interpretacija Judite Marka Marulića.

15.30 – 15.40 KNJIGUŠKA VAM ČITA: MORSKA SIRENA – H. C. ANDERSEN
15.40 – 15.50 KAŠTELANKO VAM PREDSTAVLJA KNJIGE ZA DJEČJU I RODITELJSKU DUŠU
16.00 – 16.30 ČAROBNE PRIČE ZA DJEČJU DUŠU
Virtualni zagrljaj i jedno prijateljstvo. Čitamo priče koje mogu pomoći djeci prilikom različitih situacija i problema.

17.30 – 18.00 ČITAMO UZ KNJIGUŠKU: „POVRATAK ŠUME STRIBOROVE“ AUTORA MIRKA ĆURIĆA
Književnik Mirko Ćurić nam čita svoju bajku „Povratak Šume Striborove“.
18.00 – 18.15 NA DOBRO NAN DOŠA SV. JURE
Virtualna izložba dječjih likovnih radova: DV Maginja i DV Neven.
18.00 NAŠ BIBLIOTERAPEUT VAM PREPORUČUJE LJEKOVITE KNJIGE 
Preporuke naše knjižničarke/biblioterapeutkinje.

18.10 – 18.30 DJEČJA PREDSTAVA U NOĆI KNJIGE – KDK ŠKATULA
Djeca iz Kaštelanskog dječjeg kazališta Škatula pod vodstvom Ljiljane Garbati pripremili su nam za Noć knjige predstavu o knjigama i čitanju „Mjesečeve priče“.
18.45 – 18.50 KRATKI FILMOVI – KAŠTELANSKE ŠTORIJE 2021.
19.00 – 19.30 IVANA – OD UHA DO SRCA
U izvedbi Kazališta Prijatelj i uz ilustracije Tomislava Tomića slušamo audio izvedbe bajki I. B. Mažuranić.
19.00 – 19.30 ZDRAVI I VESELI BILI: MATOŠEVI STIHOVI KAO LIJEK ZA DUŠU
Čitamo poeziju A. G. Matoša uz zanimljivosti iz njegova života. Stihove kazuje Ina Dukan. Scenarij: Renata Dobrić.
19.30 – 20.00 ANDRIJANINA BAJKAONICA ZA VELIKE I MALE
Andrijana Vicković, glumica HNK Split pripovijeda bajku „Svinjar“ H. C. Andersena o neuzvraćenoj ljubavi. Bio jednom jedan svinjar i bila jednom jedna princeza…
20.00 – 20.10 MOJA NAJDRAŽA SLIKOVNICA/KNJIGA/NAJDRAŽI LIK
Proglašenje pobjednika virtualnog natječaja na Facebook stranici GKK.
20.10 – 20.20 IZ STARIH KAŠTELANSKIH ALBUMA
Predstavljamo dio prikupljenih starih fotografija iz privatnih albuma koje čuvamo u Zavičajnoj zbirci Gradske knjižnice Kaštela.
20.00 – 20.40 ZDRAVI I VESELI BILI: PINKA SMIJA – predstavljanje zbornika
Predstavljamo autore najboljih priča u Natječaju GKK za humorističnu priču na čakavštini.
20.00 – 21.00 ČITANJEM I KNJIGOM PROTIV KORONE : NOĆNO VIRTUALNO DRUŽENJE S KNJIGOM U NOĆI KNJIGE
Virtualni sastanak članova i knjižničara GKK te članova Kaštelanskog književnog kluba GKK uz preporuke i raspravu o ljekovitim knjigama i knjigama za dobar osjećaj.

21.00 – 21.20 ZDRAVI I VESELI BILI: NOVINARI O KNJIGAMA I ČITANJU
Novinarka Dijana Putnik (Portal Grada Kaštela i Radio Split), Maja Kovač Levantin i Biljana Plavšić (TV Jadran) govore o svojim najdražim knjigama i čitanju.
21.20 – 21.25 KRATKI FILMOVI – KAŠTELANSKE ŠTORIJE 2021.
21.25 – 22.00 ZDRAVI I VESELI BILI: MALO NAN ZA SRIĆU TRIBA – PUNO LIBRI I MALO SMIJA – MARIJAN GRBAVAC
S glumcem Marijanom Grbavcem razgovaramo o knjigama, čitanju, glumi, pisanju i o svemu pomalo.
22.00 – 23.00 KNJIGE I GLAZBA SAVRŠEN SU PAR ZA DOBAR OSJEĆAJ
Virtualna glazbena čitaonica i slušaonica: pjesme, izvođači i grupe koje se spominju u knjigama i koje su književnim junacima pomogle da prebrode teške životne trenutke; glazbenici-književnici, knjige o glazbi iz fonda GKK.
PROMOTIVNA AKCIJA U NOĆI KNJIGE
00.01 – 23.59 UPIS PO 45,00 KN (putem interneta i putem uplatnice)
Akcijska cijena upisa po 45,00 kn.
